་བིངྐཾ་བི་ནི། ཨོཾ་སཾ་ས་མནྟ་བྷ་དྲ། ཨོཾ་ཧཱུྃ་ཡ་མཱནྟ་ཀྲྀཏ། ཨོཾ་ཧཱུྃ
པྲཛྙཱ་ཏ་ཀྲྀཏ། ཨོཾ་ཧཱུྃ་པིདྡྷྰནྟ་ཀྲྀཏ། ཨོཾ་ཧཱུྃ་བི་གྷནྟ་ཀྲྀཏ། ཨོཾ་ཧཱུྃ་ཨ་ཙ་ལ། ཨྃ་ཧཱུྃ་ཊཀྐི་རཱ་ཛ། ཨྃ་ཧཱུྃ་ནཱི་ལ་དཎྜ། ཨོཾ་ཧཱུྃ་མ་ཧཱ་བ་ལ། ཨོཾ་ཧཱུྃ་ཨུཥྞི་ཥ་ཙཀྲ་ཝརྟི། ཨོཾ་ཧཱུྃ་སུམྦྷ་རཱ་ཛ་ཨཧཱུྃ་པྲ་ཏཱིཙྪ་སྭཱ་ཧཱ། ཞེས་པས་མཆོད་ཡོན་
དབུལ། དེ་ནས་གཞུང་འདིར། པཱ་ཏྱཾ་གིས་༸ཞབས་བསིལ་དང༌། ཨརྩ་མ་ནཾ་གིས་བསང་གཏོར་རྣམས་འབུལ་བར་བཤད་པས། དེ་དག་རེ་རེ་ཞིང་དབུལ་བའམ། ཀླུའི་བྱང་ཆུབ་ཀྱིས་མཆོད་ཡོན་རྐྱང་པ་ལས་མ་བཤད་
829

མཎྜལ་སྒྲུབ་མཆོད་སྐོར་
པས། འདི་གཅིག་པུས་ཀྱང་ཆོག་གོ །ཆུ་སྐྱེས་དེ་བཞིན་ཐང་ལས་སྐྱེས། །མེ་ཏོག་དམ་པ་འདི་དག་ནི། །མཆོག་ཏུ་གུས་པས་བདག་འབུལ་ན། །ཅི་བདེ་བར་ནི་ཁྱེད་ཀྱིས་བཞེས། །ཨོཾ་ཧཱུྃ་བཛྲ་སཏྭ་པུཥྤ་པྲ་ཏཱིཙྪ་སྭཱ་ཧཱ། ཞེས་
པས། དེ་བཞིན་དུ་ལྷ་སོ་སོའི་སྔགས་ཀྱི་མཐར་པུཥྤ་པྲ་ཏཱིཙྪ་སྭཱ་ཧཱ། ཐམས་ཅད་ལ་སྦྱར་ནས། མེ་ཏོག་དབུལ། ལྷན་ཅིག་སྐྱེས་དང་སྦྱར་ལས་བྱུང་། །དེ་བཞིན་བདུག་སྤོས་མཆོག་འདི་དག །མཆོག་ཏུ་གུས་པས་བདག་འབུལ་
ནས། །ཅི་བདེ་བར་ནི་ཁྱེད་ཀྱིས་བཞེས། །ཨོཾ་ཧཱུྃ་བཛྲ་སཏྭ་དྷཱུ་པཾ་པྲ་ཏཱིཙྪ་སྭཱ་ཧཱ། ཞེས་སོགས་ལྷ་ཐམས་ཅད་ཀྱི་སྔགས་ཀྱིས་བདུག་སྤོས་དང༌། ཞུན་མར་འབྲུ་མར་མར་མེ་འདི། །ལྷ་རྫས་འབར་བས་མུན་པ་འཇོམས། །མི་ཤེས་
ཐམས་ཅད་ཞི་བྱའི་ཕྱིར། །བདག་ཉིད་དད་པས་འབུལ་བར་བགྱི། །ཨོཾ་ཧཱུྃ་བཛྲ་སཏྭ་དཱི་པཾ་པྲ་ཏཱིཙྪ་སྭཱ་ཧཱ། ཞེས་སོགས་ལྷ་ཐམས་ཅད་ཀྱི་སྔགས་ཀྱིས་མར་མེ་དང༌། ལྷན་ཅིག་སྐྱེས་དང་སྦྱར་བ་ཡི། །དྲི་མཆོག་དམ་པ་འདི་དག་
ནི། །མཆོག་ཏུ་དད་པས་བདག་འབུལ་གྱིས། །ཅི་བདེ་བར་ནི་བཞེས་སུ་གསོལ། །ཨོཾ་ཧཱུྃ་བཛྲ་སཏྭ་གནྠཾ་པྲ་ཏཱིཙྪ་སྭཱ་ཧཱ། ཞེས་སོགས་ལྷ་ཐམས་ཅད་ཀྱི་སྔགས་ཀྱིས་དྲི་ཆབ་དང་། བཟའ་དང་བཅའ་བ་ཡང་དག་ལྡན། །ཁ་དོག་དྲི་
དང་རོ་ལྡན་ཞིང༌། །ཐམས་ཅད་སྦྱར་བའི་ཞལ་ཟས་འདི། །འབུལ་གྱིས་ཡང་དག་བཞེས་སུ་གསོལ། །ཨོཾ་ཧཱུྃ་བཛྲ་སཏྭ་ནཻ་ཝི་ཏྱཾ་པྲ་ཏཱིཙྪ་སྭཱ་ཧཱ། ཞེས་སོགས་ལྷ་ཐམས་ཅད་ཀྱི་སྔགས་ཀྱིས་ཞལ་ཟས་དང༌། སིལ་སྙན་ལ་སོགས་
830

আ
།རོལ་མོའི་ཚོགས། །དབྱངས་ཀྱི་ང་རོ་ལྡན་པ་འདི། །མཆོག་ཏུ་དད་པས་བདག་འབུལ་གྱིས། །ཅི་བདེ་བར་ནི་བཞེས་སུ་གསོལ། །ཨོཾ་ཧཱུྃ་བཛྲ་སཏྭ་ཤཔྟ་པྲ་ཏཱིཙྪ་སྭཱ་ཧཱ། ཞེས་སོགས་ལྷ་ཐམས་ཅད་ཀྱི་
སྔགས་ཀྱིས་མཐར། ཤཔྟ་པྲ་ཏཱིཙྪ་སྭཱ་ཧཱ་སྦྱར་བ་དང༌། བཛྲ་དྷརྨ་ར་ཎི་ཏའི་སྔགས་བརྗོད་ལ་རོལ་མོ་ཅི་འབྱོར་པ་དབུལ་ལོ། །དེ་ནས་སྤྲོ་ན་མཆོད་ཕྲེང་དུ་བཤད་པ་ལྟར་འདོད་ཡོན་ནས་བླ་ན་མེད་པའི་མཆོད་པའི་བར་རྒྱས་པར་
དབུལ་བའམ། མ་གྲུབ་ན་གཞུང་ཉེར་སྤྱོད་རྐང་ཐོན་དུ་འབུལ་བ་ལས་གཞན་མ་བཤད་པས་མེད་ཀྱང་ཆོག་གོ །དེ་ནས་རོལ་མོ་དང་བཅས་པས་མཎྜལ་ལ་བསྐོར་བ་ལན་གསུམ་བྱ་ཞིང༌། མ་ཧཱ་ར་ཏ་སུ་ཌ་ཌི་ཏ་སུ་ཏོ་ཥྱསུ་སུ་
སོ། བཛྲ་སཏྭ་ཨ་དྷྱ་སིདྡྷེ་མཱཾ། ཞེས་བརྗོད་ཅིང༌། མཆོད་ཡོན་གྱི་ཆུས་མཎྜལ་ལ་བསང་གཏོར་བྱས་ལ། ཨོཾ་སརྦ་སཾ་ཤོ་དྷ་ནི་སྭཱ་ཧཱ། ཞེས་བརྗོད་དོ། །དེ་ནས་རྡོ་རྗེ་ཐལ་མོ་སྙིང་གར་སྦྱར་ལ། དཀོན་མཆོག་གསུམ་ལ་བདག་
སྐྱབས་མཆི། །སྡིག་པ་ཐམས་ཅད་སོ་སོར་བཤགས། །འགྲོ་བའི་དགེ་ལ་རྗེས་ཡི་རངས། །སངས་རྒྱས་བྱང་ཆུབ་ཡིད་ཀྱིས་གཟུང༌། །ཞེས་ལན་གསུམ་གྱིས་བྱང་ཆུབ་ཀྱི་སེམས་བཟུང་ལ། རྡོ་རྗེ་ཐལ་མོ་གནས་གསུམ་དུ་བཞག་
ནས། དཀྱིལ་འཁོར་ལ་ལུས་འབུལ་བར་བསམ་ཞིང༌། ན་མཿཏེ་ཧཱུྃ་ན་མཿམེ་ཧཱུྃ་ན་མོ་ན་མཿཧཱུྃ་སྭཱ་ཧཱ། ཞེས་པས་ཕྱག་བྱའོ། །དེ་ནས་རྡོ་རྗེ་དྲིལ་བུ་འཛིན་པས། མི་བསྐྱོད་རྡོ་རྗེ་ཡེ་ཤེས་ཆེ། །རྡོ་རྗེ་དབྱིངས་ནི་མཁའ་ཆེན་པོ། །རྡོ་
831

མཎྜལ་སྒྲུབ་མཆོད་སྐོར་
རྗེ་གསུམ་མཆོག་དཀྱིལ་འཁོར་གསུམ། །གསང་བའི་དབྱངས་ལ་ཕྱག་འཚལ་ལོ། །རྣམ་པར་སྣང་མཛད་རབ་ཏུ་དག །རྡོ་རྗེ་ཞི་བ་དགའ་བ་ཆེ། །རང་བཞིན་གྱིས་ནི་འོད་གསལ་མཆོག །སྟོན་པ་རྡོ་རྗེར་ཕྱག་འཚལ་ལོ། 'རིན་
ཆེན་རྒྱལ་པོ་རབ་ཏུ་ཟབ། །རྡོ་རྗེ་ནམ་མཁའ་དྲི་མ་མེད། །དངོས་ཉིད་དག་པས་གོས་པ་མེད། །གསང་བའི་གསུང་ལ་ཕྱག་འཚལ་ལོ། །རྡོ་རྗེ་མི་འཆི་འདོད་ཆགས་ཆེ། །མི་རྟོག་ནམ་མཁའ་རྡོ་རྗེ་འཛིན། །འདོད་ཆགས་ཕ་རོལ་
ཕྱིན་པ་བརྙེས། །རྡོ་རྗེའི་གསུང་ལ་ཕྱག་འཚལ་ལོ། །རྡོ་རྗེ་དག་པ་གདོན་མི་ཟ། །བསམ་པ་ཐམས་ཅད་ཡོངས་རྫོགས་པ། །སངས་རྒྱས་ངོ་བོ་ཉིད་ལས་བྱུང༌། །རྡོ་རྗེ་སེམས་དཔའ་ཕྱག་འཚལ་ལོ། །ཞེས་དང༌། སྤྲོ་ན། ཆོས་
དབྱིངས་རྣམ་དག་ཡེ་ཤེས་ངོ་བོ་ཉིད། །མཆོག་ཏུ་མི་འགྱུར་བདེ་ཆེན་ལོངས་སྤྱོད་རྫོགས། །ཐབས་དང་ཤེས་རབ་དབྱེར་མེད་བཅོམ་ལྡན་འདས། །དྲུག་པ་རྡོ་རྗེ་འཆང་ལ་ཕྱག་འཚལ་ལོ། །ཕུང་པོ་ལྔ་ཡི་རང་བཞིན་རྣམ་པར་
དག །ཡེ་ཤེས་ལྔ་ཡི་ངོ་བོ་བཅོམ་ལྡན་འདས། །དུག་ལྔ་གདུལ་ཕྱིར་ཐབས་ཀྱི་སྐུར་སྟོན་པ། །རིགས་ལྔ་བདེ་བར་གཤེགས་ལ་ཕྱག་འཚལ་ལོ། །ཁམས་བཞི་རྣམ་པར་དག་ཅིང་ཤེས་རབ་མ། །དམིགས་མེད་ཐུགས་རྗེའི་རང་
བཞིན་ཚད་མེད་བཞི། །འགྲོ་བའི་དོན་དུ་ལྷ་མོའི་ཚུལ་འཛིན་མ། །རིག་མ་ཡུམ་ཆེན་བཞི་ལ་ཕྱག་འཚལ་ལོ། །ཡུམ་ལྔ་རྣམ་པར་དག་པ་ལྷ་མོའི་ཚུལ། །གཟུགས་སྒྲ་དྲི་དང་རོ་དང་རེག་བྱ་སྟེ། །འདོད་ཡོན་ལྔ་ཡིས་རྒྱལ་བ་
832

ཉེར་བདུན་
আ
།མཉེས་བྱེད་པ། །མཆོད་པའི་ལྷ་མོ་ལྔ་ལ་ཕྱག་འཚལ་ལོ། །སྐྱེ་མཆེད་རྣམ་པར་དག་པའི་ངོ་བོ་ཉིད། །སྤྱན་ལྔ་མངོན་ཤེས་དྲུག་གི་རང་བཞིན་རྣམས། །འགྲོ་བའི་དོན་དུ་རྒྱལ་སྲས་ཚུལ་འཛིན་
པ། །སེམས་དཔའ་ཆེན་པོ་བརྒྱད་ལ་ཕྱག་འཚལ་ལོ། །ཚིགས་བཅུ་རྣམ་པར་དག་པ་ཁྲོ་བོའི་ཚུལ། །བསྡུ་བཞིའི་རང་བཞིན་སྒོ་སྐྱོང་རྣམ་བཞི་དང༌། །ཕྱོགས་མཚམས་སྟེང་འོག་བཅས་པར་བཞུགས་པ་ཡི། །སྟོབས་ཆེན་ཁྲོ་བོ་
བཅུ་ལ་ཕྱག་འཚལ་ལོ། །སྟོང་ཉིད་སྙིང་རྗེ་དབྱེར་མེད་བཅོམ་ལྡན་འདས། །འགྲོ་བའི་དོན་དུ་སྣ་ཚོགས་ཚུལ་འཛིན་པ། །དཔལ་ལྡན་འདུས་པའི་དཀྱིལ་འཁོར་ལྷ་རྣམས་ལ། །མཆོག་ཏུ་གུས་པའི་ཡིད་ཀྱིས་ཕྱག་འཚལ་
ལོ། །ཞེས་པས་བསྟོད་པར་བྱའོ། །གསུམ་པ་བཟླས་པ་བྱ་ཞིང་བྱིན་གྱིས་བརླབ་པ་ནི། མདུན་གྱི་མཎྜལ་གསལ་བར་བལྟས་ལ། ཡི་གེ་གསུམ་ཅི་ནུས་བཟླས་སོ། །དེ་ནས་མདུན་གྱི་དཀྱིལ་འཁོར་ལ་ཉེར་སྤྱོད་ལྔས་མཆོད། དེ་
ཉིད་ལྔ་པས་བསྟོད་ནས། བདག་ལ་འཇིག་རྟེན་དང་འཇིག་རྟེན་ལས་འདས་པའི་དངོས་གྲུབ་མ་ལུས་པ་སྩལ་དུ་གསོལ། ཞེས་པས་དངོས་གྲུབ་བླངས་ལ། ཛཿཧཱུྃ་བཾ་ཧོཿཞེས་བརྗོད་པས་ཡེ་ཤེས་ཀྱི་དཀྱིལ་འཁོར་རང་ལ་ཐིམ་པར་
བསམ། རང་གི་སྤྱི་བོར་ཟླ་བའི་དཀྱིལ་འཁོར་གྱི་སྟེང་དུ་ཨོཾ་དཀར་པོ་བསམས་ལ། དཔལ་ལྡན་སངས་རྒྱས་སྐུ་འཛིན་པ། །རྡོ་རྗེ་མི་ཕྱེད་གསུམ་གྱི་དངོས། །དེང་བདག་བྱིན་གྱིས་བརླབ་པའི་དངོས། །རྡོ་རྗེ་སྐུར་ནི་མཛད་དུ་
833

མཎྜལ་སྒྲུབ་མཆོད་སྐོར་
གསོལ། །ཕྱོགས་བཅུར་བཞུགས་པའི་སངས་རྒྱས་རྣམས། །རྡོ་རྗེ་མི་ཕྱེད་གསུམ་བསྒོམས་པས། །དེང་བདག་བྱིན་གྱིས་བརླབ་གནས་སུ། །རྡོ་རྗེ་སྐུས་ནི་མཛད་དུ་གསོལ། །སངས་རྒྱས་རྣམས་ཀྱི་སྐུ་གང་ཡིན། །ཕུང་པོ་ལྔ་
ཡིས་རབ་གང་བ། །སངས་རྒྱས་སྐུ་ཡི་ངོ་བོ་ཡིས། །བདག་ཀྱང་དེ་དང་འདྲ་གྱུར་ཅིག །ཨོཾ་སརྦ་ཏ་ཐཱ་ག་ཏ་ཀཱ་ཡ་བཛྲ་སྭ་བྷཱ་ཝ་ཨཱཏྨ་ཀོ྅ཧཾ། ཞེས་པས་ལུས་བྱིན་གྱིས་བརླབ། མགྲིན་པར་པདྨའི་སྟེང་དུ་ཨཱཿདམར་པོ་བསམས་
ལ། ཆོས་ཀྱི་གསུང་གང་དཔལ་དང་ལྡན། །རྡོ་རྗེ་མི་ཕྱེད་གསུམ་གྱི་དངོས། །དེང་བདག་བྱིན་གྱིས་བརླབ་པའི་གནས། །རྡོ་རྗེ་གསུང་གིས་མཛད་དུ་གསོལ། །ཕྱོགས་བཅུར་བཞུགས་པའི་སངས་རྒྱས་རྣམས། །རྡོ་རྗེ་མི་ཕྱེད་
གསུམ་གྱི་
གསུམ་གྱི་དངོས། །དེང་བདག་བྱིན་གྱིས་བརླབ་པའི་གནས། །རྡོ་རྗེ་གསུང་གིས་མཛད་དུ་གསོལ། །རྡོ་རྗེ་ཆོས་ཀྱི་གསུང་གང་ཡིན། །ཚིག་དེ་ངེས་པ་ཕུན་སུམ་ཚོགས། །བདག་གི་ཚིག་ཀྱང་དེ་འདྲ་བར། །ཆོས་འཛིན་པ་དང་
འདྲ་བར་ཤོག །ཨོཾ་སརྦ་ཏ་ཐཱ་ག་ཏ་ཝཱཀ་བཛྲ་སྭ་བྷཱ་ཝ་ཨཱཏྨ་ཀོ྅ཧཾ། ཞེས་པས་ངག་བྱིན་གྱིས་བརླབ། སྙིང་ག་ཉི་མའི་དཀྱིལ་འཁོར་ལ་ཧཱུྃ་སྔོན་པོ་བསམས་ལ། དཔལ་ལྡན་རྡོ་རྗེའི་ཐུགས་འཛིན་པ། །རྡོ་རྗེ་མི་ཕྱེད་གསུམ་གྱི་
དངོས། །དེང་བདག་བྱིན་གྱིས་བརླབ་པའི་གནས།ི །རྡོ་རྗེ་ཐུགས་ཀྱིས་མཛད་དུ་གསོལ། །ཕྱོགས་བཅུར་བཞུགས་པའི་སངས་རྒྱས་རྣམས། །རྡོ་རྗེ་མི་ཕྱེད་གསུམ་བསྒོམས་པས། །དེང་བདག་བྱིན་གྱིས་བརླབ་ནས་སུ། །རྡོ་རྗེ་
834

ཉེར་བརྒྱད་
আ
།ཐུགས་ཀྱིས་མཛད་དུ་གསོལ། །ཀུན་ཏུ་བཟང་པོའི་ཐུགས་གང་ཡིན། །གསང་བའི་བདག་པོ་བློ་ལྡན་པ། །བདག་གི་སེམས་ཀྱང་དེ་འདྲ་བར། །རྡོ་རྗེ་འཛིན་དང་མཚུངས་པར་ཤོག །ཨོཾ་སརྦ་ཏ་ཐཱ་ག་
ཏ་ཙིཏྟ་བཛྲ་སྭ་བྷཱ་ཝ་ཨཱཏྨ་ཀོ྅ཧཾ། ཞེས་པས་སེམས་བྱིན་གྱིས་བརླབ་བོ། །དེ་ནས་རང་གི་ཕུང་ཁམས་སྐྱེ་མཆེད་ཐམས་ཅད་རྡོ་རྗེ་འཆང་ཆེན་པོའི་རང་བཞིན་དུ་བསམས་ལ། ཨྃ་སརྦ་ཏ་ཐཱ་ག་ཏ་ཀཱ་ཡ་ཝཱཀྵིཏྟ་བཛྲ་སྭ་བྷཱ་ཝ་ཨཱཏྨ་
ཀོ྅ཧཾ། ཞེས་བརྗོད་ལ་བརྟན་པར་བྱ་བའི་ཕྱིར། རྡོ་རྗེ་སེམས་དཔའི་ཡི་གེ་བརྒྱ་པ་མང་དུ་བཟླས་སོ། །གསུམ་པ་རྗེས་ནི། མཆོད་ཡོན་གྱི་ཆུས། མཎྜལ་བསང་གཏོང་ལན་གསུམ་བྱས་ལ། ཨྃ་ཁྱེད་ཀྱིས་སེམས་ཅན་དོན་ཀུན་
མཛད། །རྗེས་སུ་མཐུན་པའི་དངོས་གྲུབ་སྩོལ། །སངས་རྒྱས་ཡུལ་དུ་གཤེགས་ནས་ཀྱང༌། །སླར་ཡང་འབྱོན་པར་མཛད་དུ་གསོལ། །ཨོཾ་ཨཱཿཧཱུྃ་བཛྲ་སུཿ ཞེས་པས་ཡིག་འབྲུའི་དཀྱིལ་འཁོར་རྣམས་གཤེགས་སུ་
གསོལ། འདིར་ཡེ་ཤེས་པ་ཆ་གཉིས་སུ་བྱས་པའི་ཆ་གཅིག་རང་ལ་བསྟིམ། ཆ་གཅིག་གཤེགས་སུ་གསོལ་བ་དང་། དམ་ཚིག་གི་འཁོར་ལོ་རང་གི་ལུས་ལ་བསྡུ་བར་འདོད་པ་ནི། ཤིན་ཏུ་མི་འཐད་དེ། ཡེ་ཤེས་ཀྱི་འཁོར་ལོ་ཆ་
གཉིས་སུ་བྱས་ནས་གཤེགས་པ་འདི་ནི་གཞུང་གང་དུའང་མ་བཤད་པའི་ཕྱིར་དང༌། དམ་ཚིག་གི་དཀྱིལ་འཁོར་ལྷར་བསྐྱེད་པ་གཞུང་དུ་མ་བཤད་པས་བསྡུ་རྒྱུའི་ལྷ་མེད་པའི་ཕྱིར་རོ། །དེ་ནས་མེ་ཏོག་རྣམས་བསྡུས་ཏེ། ཡང་ས་
835

མཎྜལ་སྒྲུབ་མཆོད་སྐོར་
ཕྱོགས་དྲིས་བྱུགས་ལ། མེ་ཏོག་གཅིག་དབུས་སུ་བཞག་སྟེ། བཟོད་པར་གསོལ་ཅིག་ས་ཡི་གཞི། །ཞེས་བརྗོད་ལ་རྡོ་རྗེ་སེམས་དཔའི་ང་རྒྱལ་གྱིས་བསྔོ་བ་དང་སྨོན་ལམ་རྣམ་པར་དག་པ་གདབ་པར་བྱའོ། །དེ་ནས་ལས་ཀྱི་རྗེས་
རྣམས་མི་མངོན་པར་བསྡུ། མཆོད་རྫས་དམན་པ་རྣམས་རྒྱ་མཚོར་འབབ་པའི་ཆུ་ཀླུང་དུ་དོར་ལ། དགེ་བའི་བྱ་བས་དུས་འདའ་བར་བྱའོ། །དེ་ལྟར་ཐུན་བཞིའི་རིམ་པས་ཟླ་བ་ཕྱེད་དམ། ཟླ་བ་གཅིག་གམ། ལོ་ཕྱེད་དམ། ལོ་
གཅིག་ཏུ་ཉམས་སུ་བླངས་ན། དཔལ་རྡོ་རྗེ་སེམས་དཔའ་མཉེས་པའི་མཚན་མ་རྣམས་འབྱུང་བར་འགྱུར་ལ། དེ་ནས་སྒྲུབ་ཐབས་མདོར་བྱས་ནས་བཤད་པ་ལྟར་གྱི་བདག་བསྐྱེད་ཀྱི་དཀྱིལ་འཁོར་རྫོགས་པར་བསྒོམས་ལ་བསྐྱེད་རིམ་
གྱི་ཏིང་ངེ་འཛིན་བསྒྲུབ་པར་བྱ་བ་ཡིན་ནོ། །གཞུང་འདིར། མདོར་བསྡུས་རིམ་ལས་གསུང་དོན་རྟོགས་དཀའ་བ། །ཞེས་ཆོ་ག་འདི་མདོར་བྱས་ཀྱི་གཞུང་གི་དོན་དུ་བཤད་པ་ཡང་། འདི་བསོད་ནམས་ཀྱི་ཚོགས་བསགས་པའི་ཆོ་
གར་བྱས་ནས། བསོད་ནམས་ཀྱི་ཚོགས་བསགས་ཟུར་པ་མ་བཤད་པར། སྙིང་རྗེ་ཆེན་པོ་ལ་དམིགས་པ་མན་ཆད་གསལ་བར་བཤད་པས། རྣལ་འབྱོར་འདི་སྔོན་དུ་སོང་ནས་སྒྲུབ་པའི་ཐབས་ལ་འཇུག་པ་ཡིན་ནོ། །ཞེས་པ་ནི་
མངོན་པར་རྟོགས་པ་དང་མཚམས་སྦྱོར་བ་ཉིད་དོ། །གསང་བ་ཀུན་འདུས་དཔལ་ལྡན་རྡོ་རྗེ་འཆང༌། །རིགས་ལྔའི་ཁྱབ་བདག་རྡོ་རྗེ་སེམས་དཔའ་ལ། །རྨད་བྱུང་མཆོད་པའི་ཆོ་ག་འདི་ཕུལ་བས། །ཚོགས་གཉིས་རྒྱ་མཚོ་རྣམ་པར་
836

ཉེར་དགུ་
আ
།རྒྱས་གྱུར་ཅིག །འདིར་ནི་མ་དག་ཆོ་ག་རྒྱང་བསྲིངས་ཏེ། །གྲུབ་བརྙེས་དམ་ཚིག་རྡོ་རྗེའི་གཞུང་བཟང་ལ། །ཞིབ་མོར་དཔྱད་ནས་དག་པར་བཀོད་པ་འདི། །དཔལ་ལྡན་འདུས་པའི་བསྟན་པ་རྒྱས་
ཕྱིར་ཡིན། །དཔལ་རྡོ་རྗེ་སེམས་དཔའི་མཆོད་པའི་ཆོ་ག་ཚོགས་གཉིས་རྒྱ་མཚོ་ཞེས་བྱ་བ་འདི་ནི་དམ་པའི་ཆོས་ཤེས་ནས་ཚུལ་བཞིན་དུ་བསྒྲུབས་པ་སྡེ་སྣོད་འཛིན་པ་དཀོན་མཆོག་རྒྱལ་མཚན་ལ་སོགས་པ་བཤེས་གཉེན་དུ་མས་
བསྐུལ་བའི་ངོར་རྗེ་བཙུན་མཁས་པའི་དབང་པོ་ཡེ་ཤེས་རྒྱལ་མཚན་དཔལ་བཟང་པོའི་ཞབས་རྡུལ་སྤྱི་བོས་བླངས་པ། ཤཱཀྱའི་དགེ་སློང་ཀུན་དགའ་བཟང་པོས་སློབ་དཔོན་དམ་ཚིག་རྡོ་རྗེའི་གཞུང་གི་དོན་ཇི་ལྟ་བ་བཞིན་དུ་དཔལ་ས་
སྐྱར་སྦྱར་བའི་ཡི་གེ་པ་ནི་བཤེས་གཉེན་བཟང་པོས་བགྱིས་སོ། །འདིས་བསྟན་པ་དང་སེམས་ཅན་ལ་ཕན་ཐོགས་པར་གྱུར་ཅིག།